ລັດຖະບານຄອງໂກ ປະນາມ ຜູ້ສະມັກຝ່າຍຄ້ານທີ່ປະກາດ ເປັນປະທານາທິບໍດີ (ເບິ່ງວີດີໂອ)
ທ່ານ Lambert Mende ລັດຖະມົນຕີ​ກະຊວງ​ຖະ​ແຫລ​ງຂ່າວ ກ່າວ​ວ່າ ທ່ານ Tshisekedi ມີ​ພຶດຕິການ​ທີ່​ຂາດ​ຄວາມ​ຮັບຜິດຊອບ ​ແລະ​ຝ່າຝືນລັດຖະທໍາ​ມະນູນ
ລັດຖະບານສາທາລະນະລັດປະຊາທິປະໄຕຄອງໂກ ໄດ້ປະນາມທ່ານ Etienne Tshise kedi ຄູ່ແຂ່ງ ທີ່ໄດ້ປະກາດຕົນເອງເປັນປະທານາທິບໍດີ ຫລັງຈາກທ່ານ Joseph Kabila ທີ່ກຳຕຳແໜ່ງປະທານາທິບໍດີຢູ່ໃນ ເວລານີ້ ຖືກປະກາດເປັນຜູ້ຊະນະການເລືອກຕັ້ງເມື່ອ ອາທິດຜ່ານມາ ທ່ານ Lambert Mende ລັດຖະມົນຕີກະຊວງຖະແຫລງຂ່າວ ກ່າວວ່າທ່ານ Tshiseke di ມີພຶດຕິການທີ່ຂາດຄວາມຮັບຜິດຊອບ ແລະຝ່າຝືນລັດຖະທໍາມະນູນ ໂດຍພະຍາຍາມ ບ່ອນທໍາລາຍການຕັດສິນໃຈຂອງພວກ ເຈົ້າໜ້າທີ່ເລືອກຕັ້ງ ຄະນະກໍາມະການເລືອກຕັ້ງຂອງຄອງໂກ ປະກາດເມື່ອວັນສຸກນີ້ວ່າທ່ານ ຄາບິລາ ຊະນະ ທ່ານ Tshisekedi ດ້ວຍຄະແນນສຽງ 49 ເປີເຊັນ ຕໍ່ 32 ເປີເຊັນ ແລະພວກສະໝັກ ເລືອກຕັ້ງຄົນອື່ນໆ ໄດ້ຄະແນນຕໍ່າຫລາຍ ການປະກາດຜົນການເລືອກຕັ້ງໄດ້ກໍ່ໃຫ້ເກີດ ການປະທ້ວງທີ່ໂກດແຄ້ນຢ່າງໃຫຍ່ໃນປະເທດ ທີ່ມີຄົນຖືກຂ້າຕາຍໄປສີ່ຄົນນັ້ນ ເມື່ອວັນເສົາວານນີ້ ສະຖານະການຍັງເຄັ່ງຕຶງຢູ່ໃນຫລາຍໆຫົວເມືອງໃນຄອງໂກ ພ້ອມທັງ ເກີດມີການຍິງປືນໃສ່ກັນເປັນຄັ້ງຄາວໃນນະຄອນຫລວງ Kinshina ຂອງຄອງໂກນັ້ນ ອົງການສະຫະປະຊາຊາດ ສະຫະລັດ ສະຫະພາບຢູໂຣບ ແລະສະຫະພາບອາຟຣິກາ ໄດ້ ຮ້ອງຂໍໃຫ້ສະຖານະການສະຫງົບລົງ